Grinzing

Grinzing woa bis 1892 a eignständige Gmoa und is heit a Stodtei vo Wean, und zwoa im 19. Hieb Döbling. Es is a ane vo de 89 Weana Katastralgmeindn.

Des Oatsbüd hod noch wia vua an Doafcharakta und städ unta Denkmoischutz. Grinzing is a oids Weinbaugebiet und is heit fia seine vuin Heirichn wödbekaunt.

 Eadkunde 


Grinzing is laundschoftlich stoak vom Weanawoid und vo de Weinbeag prägt. In Grinzing liegt aa da hechste Beag vo Wean da Hermannskogl, mit ana Hächn vo 542 m. Auf seina Spitzn steht de denkmoischitzte Habsburgwartn, de wos 1888 zum 40-jaarign Regiarungsjubiläum vom Franz Joseph I. gstift wuan is.

 Gschicht 

 Naum 

Da Naum Grinzing is a typische Sippnbezeichnung (-ing). Fia Grinzing hot des de Bedeitung „ba dena Leitln, de wos zu an Maun mitn Nauman Grinzo ghean". 1114 is Grinzing ois Grinzigan zum easchtn Moi urkundlich gnennt wuan.

 Literatua 

 Franz Mazanec: Grinzing und Sievering: die Dörfer unter'm Himmel. Sutton, Erfurt 2006, ISBN 3-86680-007-X
 Godehard Schwarz: Grinzing. Jugend und Volk, Wean 1982, ISBN 3-224-16239-2

 Im Netz 


 wien-vienna.at - Grinzing

Kategorie:Ort in Wien
Kategorie:Döbling
Kategorie:Weinort
Kategorie:Artikel auf Wienerisch